钦定古今图书集成/历象汇编/庶征典/第056卷 > 明二
## 钦定古今图书集成/历象汇编/庶征典/第056卷 > 明二

### 武宗正德元年星变

按《大政纪》，“正德元年七月，彗星见参井，扫太微垣，太
白经天。八月，大角星摇动。”

按《明昭代典则》，“正德元年三月，陨星如雨。秋七月，彗
星见参、井，扫太微垣，太白经天。”十一月，钦天监五官
监候杨源疏言：“占候得大角及心宿中星动摇，天璇、
天机、天权星不明。乞安居深宫，绝远游猎，罢弓马，严
号令，毋轻出入，辟除内侍宠幸游逸小人，节赏赐，止
工役，亲元老大臣，日侍讲习诗书。”疏下礼部，礼部言：
“《源占候》之言，深切时弊。”

按《濯缨亭笔记》：“正德初，彗星扫文昌台官云应在内
阁。未几，逆瑾斥逐内阁大学士刘健、谢迁。自是而后，
一时在位九卿台谏无不被其祸。”

正德二年，星变。

按明《昭代典则》，正德二年秋八月，钦天监五官监候
杨源疏言：“自正德二年来，一向占候得火星入太微
垣帝座之前，或东或西，往来不一，劝上宜思患预防。”
刘瑾大怒，骂源：“尔何官，亦学为忠臣。”遂矫旨逮送锦
衣卫，痛杖三十，谪戍肃州。行至怀庆卒。

正德七年，星变。

按《陕西通志》：“正德七年五月，汉中府西南起一红星，
大如斗，有光焰飞往东北。”

正德八年，星变。

按《江西通志》：“正德八年夏六月，丰城县西，陨星如斗。
秋七月，又陨星如盆。”

正德九年，星变。

按《山东通志》：“正德九年二月，兖州有星如斗，自东北
径往西南，如彗，天鼓响应如雷。”

按《山西通志》：“正德九年四月，潞州星昼见，有星如碗，
昼见于南。”

按《江西通志》：“正德九年秋八月，昼星见。”

正德十一年，星变。

按《湖广通志》，正德十一年，应山星陨，有声如雷。
按《广西通志》，“正德十一年夏五月，庆远西北方星陨，
有星长五六丈，蜿蜒如龙蛇。”烁如掣电。须臾而灭。
正德十三年星变。

按《畿辅通志》：“正德十三年，雄州星陨为石。”

按《江西通志》：“正德十三年夏六月，有星自东南飞西
北，其光烛天，有声。”

正德十五年，星变。

按《大政纪》，“正德十五年正月，彗星见。”

正德十六年，星变。

按《陕西通志》：“正德十六年四月，凉州卫忽见一星，红
光如火，坠于西南，随生白气，天鼓即鸣。”

按《福建通志》：“正德十六年八月初一日未时，将乐县
日暗星见，禽鸟投栖。”

### 世宗嘉靖元年星变

按《广东通志》：“嘉靖元年正月朔，金星犯牛宿。”

嘉靖二年星变。

按《永陵编年史》：“嘉靖二年六月，有星孛于天市。给事
中周琅言：‘纪元以来，灾祥迭见。乃者星孛中天，光芒
特异，陛下亦思自省乎？曹嘉以弹劾过直，置之不问
可也，乃夺级远窜，而连及疑似之阎闳，独不为求言
计乎？李隆以私忿谋杀抚臣，即军中斩之可也，乃淹
肘经勘，若将为之地者，独不为死者虑乎？崔文厮养
剥民，付之廷议可也，乃归之镇抚司，独不为履霜戒
乎？入继大统，当先公义，后私恩。乃日讨尊重之典，冒
拟名号。安陆不择亲贤，以主国祀。人事一失于下，天
变遂应于上，可不畏哉’！”不报。

按《福建通志》：“嘉靖二年七月初五日夜，星入于月。
嘉靖三年，星变。”

按《大政纪》，“嘉靖三年春正月丙子，五星聚营室。”初元
日“丙寅，岁填次营室。丙子，五星咸至辛巳，日缠室初
度，月食于翼，五星皆伏，而太白独先过壁。”

按明《昭代典则》，嘉靖三年春正月，五星聚营室。钦天
监掌监事、光禄少卿乐护上疏曰：“臣等预算，今年正
月，五星以次聚营室，但太阳临近，当隐伏不见。今候
其象果然。夫数不爽而象暗聚，则其暗精流气，亦必
成祥。自古五星之聚，莫不有大福大祸，惟亲人君德政淑慝何如耳。《占书》曰：‘五星之聚，是谓改易。王者有
德受庆，子孙蕃昌；无德受殃，失其国家，百姓流亡’。”盖
天道无亲，福无常主。故五星之聚，有福有祸。有德靡
不受福，无德靡不受祸。聚房，周祚以昌；聚箕，齐桓用
霸。汉兴聚井，宋盛聚奎。是四者，皆当更革之际，一福
一祸，培栽覆倾，昭然在德。惟天宝聚于尾箕，而唐德
弗称，旋有禄山之乱，唐业遂衰。皇上“圣德中兴，五星
适聚，可不益修圣德，爱养黎元，以承此大庆乎？简易
寡欲，修德之大；俭用省财，忧民之实。伏乞陛下鉴此
天数之大，克己约躬，又能以实行之，使人心悦而天
意孚，真所谓有德受庆矣。臣职司占候，窃惟祸福之
祥，莫大于此，至于修德应天之实，非臣等之言所能
尽意。更乞延访文武群臣，博求修德爱民之道而实
行之。以及内外左右，莫不修省协赞，承此大庆，不使
天眷别有所顾，则宗社生灵不胜幸甚！《占书》又曰：‘天
下兵谋，则五星聚于营室’。凡所以内修外攘以销盗
贼之谋者，似亦不可不加之意也。伏乞皇上亟与大
臣图之。”疏下礼部，部言：“尧、舜授受，曰‘历数在躬’”，“允执
厥中”；四海困穷，天禄永终。皇上起自潜邸，入承大统。
正德年间，权奸用事，冗滥靡费，蠹耗无馀。天下之财，
尽归权室，公私赤立，国非其国。皇上起而救之，生理
未复。重以水旱非常之灾，流移转徙，饿殍相望。朝廷
累议赈恤，而在官无可发之廪，在民无可贷之储，相
顾错愕，计无所出。所谓“四海困穷”者，积渐“至此，遗大
投艰，付托甚重；亨屯拯溺，求望甚切。伏望仰稽乾象，
俯顺时宜，图任老成，斥远群小，崇敬畏，戒逸欲，严诸
一心，自足以为祈天永命之本。其他斋醮祈禳，异端
小说，不宜轻信，以启幸门，伤治体。至于足国裕民，则
今日之务莫急于此。必先俭约，必端好尚，必慎差遣，
必重爵赏，必戒兴作，稍在”得已，即赐停止。务求安静，
休养生息。假以数年，天与之时，人尽其力，则生理庶
可复，而国用亦自有馀矣。臣等待罪礼官，星家之说，
素所未习，不敢旁引曲证，以渎天听。至于惠迪吉，从
逆凶，作善降祥，作恶降殃，天命靡常，常于有德，永言
配命，自求多福，则历圣言之，若出一口。《传》曰：“畏圣人
之言。”伏乞“垂情经典，尧舜为师，执一中以临照百官，
赉四海以永绥天禄。应天之实，莫大于此。其欲修禳
以销盗贼之谋者，候命移咨兵部上议。仍乞敕令百
官，同加寅畏，勉修职业，凡事有关国体民生至计者，
并许直言，以共成嘉靖之治。宗社幸甚，生民幸甚！”
按《明外史金献民传》：“献民为兵部尚书，五星聚营室，
其占主兵献民。”因请敕天下镇巡官预守战之备。且
请用贤纳谏，罢土木，屏玩好。帝颇采纳。

按《福建通志》陈褒五星聚于营室奏疏：“臣褒顷闻钦
天监奏，本年本月十六日，五星聚于营室，传示中外，
无不忻庆。以千百年再睹之祥，发自今日，而国家亿
万载无疆之休，实昉于是矣。”臣忻忭之馀，窃不自揆，
谨效狂愚，以备采择。窃以天垂象，见吉凶，而象之见
于天者，大则为日月，次则为星辰。二十八宿随天而
“行，各有定度，惟金、木、水、火、土之五星，出入不齐，盖散
者其常，聚者其变也，聚散之间，吉凶生焉。大抵五星
之散，各以其位而见吉凶，而其聚罔有不吉。”盖自刘
项之际，聚于东井，而肇汉家四百年之长。及周显德
之间，聚于奎而启后来宋室贤人之盛。秦襄闰位，虽
有聚者，未免传疑，不足信也。陛下嗣登宝位，以德动
天，刘、赵之祥，固宜再见。然营室者，天子之宫，又非鹑
首、降娄之比，则其应当不止于汉之四百，宋之“多贤”
矣。是必有重明以丽正，而圣人起于震宫；或者“玉烛
以调和”，而太平兆自今日，诚千古之罕俪也。然臣窃
闻之，天有至吉之象，而圣人无自吉之心。盖因祥瑞
而修德，则其应固无不征；或因祥瑞而自骄，则其凶
又无不应。故先儒臣程颢以为圣人不贵祥瑞，良有
以也。况天道幽远难知，而阴阳不测为神，又安知其
吉者不为凶哉？臣闻五星之在天，惟木最祥，而水土
次之，金火二星亦占家之所忌也。今钦天监奏，惟金
星独明，其四星则隐伏而不见。夫金之为气在秋，其
象为兵。秋以杀物，而兵为凶器。意者谋用是作，兵由
此起，未可知也。况营室之次，有垒壁阵次，羽林聚焉，
皆干戈之府也。在今日安得遂以为喜哉！陛下文足
弭谋，武足戡乱，固万无此虑。然天下之大，四方之广，
甲兵之变，又安能在在保无虞哉？臣又闻之，营室在
娵訾之次，双鱼之方，于分野为卫国，为并州，今河南
怀庆、彰德等府及山西西北一派是也。顷者水旱频
仍，饥莩载道，守臣之疏日至，二麦成熟之期又尚数
月，虽有赈济之命，无舒目前之急，又安知其应不在
此？且营室之上有天子之离宫。以离宫之所而得金
星之明，则出入宴游之处或有奸人厕乎其间，不可
以不虑也。陛下今但当见凶而不见吉，不问其福而
问其灾。果为异也，必修德而荡之；果为祥也，亦修德
以应之。修德之道多端，惟当务之为急耳。昔太宗之
谕臣下曰：“朕在宫中，未尝敢有暇逸，虽夜必阅州郡图籍，何郡饥荒，当加优恤；何郡骚扰，当置守备，出与
群臣议行之。”此陛下之家法也，百千万年，永为典刑。
近者赈济“之银虽累至三十万，后又有纳例赈济之
令，忧民之意甚溢。然民嗷嗷，朝不谋夕，迨其银至，则
死者已十九矣，又安济哉？承平日久，民不知兵。禁卫
之兵既皆老弱，而不足以御患。脱有变从中起，或自
外发，窃不知何以备之。臣愿陛下计内帑之积，以停
不急之征，度地方之虞，以为守御之备。前者抄”没银
两贮在内库，尚有多馀。皆豪右之剥吮于民者。今宜
出以禄百官而尽蠲疲癃之处，是乃以所取者而还
之所谓“弗损益之而百姓俱戴新泽矣。”此亦救荒之
一策也。各处卫所军料，每岁采办不乏，而皆以润兜
鍪之家。上有征者则云未纳虽朽甲钝戈亦并无之。
今宜专命一职清理军局，务使缮完，有不足者，即坐
其主职。至于一方有警，则调兵以应，有不效者，贬其
主职之秩。如是则何敢侵渔而河上逍遥哉？此亦奋
武之一方也。若夫国家织造，虽不可无，但当行于丰
稔之岁，而不可行于凶荒之年。今不凶荒是急，而织
造是急，至促相臣而敕之，俾以贻害乎地方，正所谓
作无益而害有益也。昔汉文帝后宫，衣不曳地，无害
治平；太宗澣濯以朝，至今称盛德。即使不织造，亦岂
为欠？况以行于凶荒之岁，而又委于饕餮之徒，其为
害又胜言哉！此尢不可不罢者也。至于刑馀之徒，古
以供扫除之役，而今以司纶綍之命。彼自置其身于
罪戾，亦何有上裨圣聪哉？陛下又日与亲密，所谓“潜
消默夺于冥冥之中，而欲显谏明诤于昭昭之际，抑
末矣。愿陛下审起居，择侍从，必使此辈不得以市权，
则离宫之变亦或可杜矣。况履端以来，黄雾起于震
宫，又与前时黄雾四塞之兆默为符契，天心人意，固
亦可征。陛下诚宜恢张圣德，清心寡欲，纳谏求贤，采
纳而施行之，则五星之聚，罔有不吉，而前此之变，亦
消弭于无形矣。国家亿万年无疆之休，曷有极哉！
按《春明梦馀录》：‘嘉靖中，五星聚营室’。”余按嘉靖时，五
星聚营室，其后改宫殿、改郊坛、改太庙，纷纷改作，海
内虚耗。此足应之。乐监正不以颂而以规，可谓良臣
矣。

嘉靖四年星变。

按《浙江通志》：“嘉靖四年，有星陨于杭州。”

嘉靖六年星变。

按《全辽志》：“嘉靖六年三月壬午，客星入月。”

嘉靖七年星变。

按《山西通志》：“嘉靖七年冬十月，星陨十二日，流光烛
地，声坠而复起，入斗口，至日出方灭。”

嘉靖九年星变。

按《湖广通志》：“嘉靖九年八月，有星如月，流西北，声如
雷。”

嘉靖十年星变。

按《陕西通志》：“嘉靖十年六月乙巳，彗星见于东井。
嘉靖十一年，星变。”

按《明外史张璁传》：“十年二月，璁以名嫌御讳，请更，乃
赐名孚敬。明年三月擢礼部尚书。八月，彗星见东井。
帝心疑大臣专政，孚敬因求罢。”　按《方献夫传》，十年
秋，诏召还献夫，明年五月至京，入阁辅政。十月，慧见
东井。御史冯恩诋献夫凶奸，为龚大稔所讦，妄肆巧
辩，以辅臣兼冢宰，播弄威福，将不利于国家。故献夫
掌吏部而彗见。帝怒，下之狱。献夫亦引疾乞休，优诏
不允。　按《魏良弼传》：十一年八月，彗星见东井，芒长
丈馀。良弼引占书言：“彗星晨见东方，君臣争明。彗孛
出井，奸臣在侧。大学士张孚敬专横，窃威福，致奸星
示异，亟宜罢黜。”孚敬奏良弼挟私，帝已疑孚敬，两疏
报闻。给事中秦鳌疏再入，孚敬竟罢去。　按《杨名传》，
“十一年十月，彗星见，名应诏上书，言帝喜怒失中，用
舍不当，语切直。帝衔之，而答旨称其纳忠，令无隐。”
按《郭弘化传》，十一年冬，彗星见。弘化言：“按《天文志》，井
居东方，其宿为木。今者彗出于井，则土木繁兴所致
也。臣闻四川、湖广、贵州、江西、浙江之采大木者，劳苦
万状。应天、苏、松、常、镇五府，方有”造砖之役，民间耗费
不赀，窑户逃亡过半。而广东以采珠之故，激民为盗，
至攻讦会城，皆足戾天和，干星变。请悉停罢，则彗灭
而前星耀矣。户部尚书许瓒等请听弘化言。帝怒曰：
“采珠，故事也。朕未有嗣，以是故耶？”责瓒等附和，黜弘
化为民。　按《冯恩传》，嘉靖十一年冬，彗星见，诏求直
言。恩以天道远，人道迩，乃备指大臣邪正，谓：“大学士
李时小心谦抑，解棼拨乱，非其所长。翟銮附势持禄，
惟事模棱。户部尚书许赞谨厚和易，虽乏剸断不经
之费，必无礼部尚书夏言多蓄之学，不羁之才，驾驭
任之，庶几救时宰相。兵部尚书王宪刚直不屈，通达
有为；刑部尚书王时中进退昧几，委靡不振。工部尚
书赵璜，廉介自持，制节谨度；吏部左侍郎周用，才学
有馀，直谅不足。左侍郎许诰，讲论便捷，学术迂邪；礼
部左侍郎湛若水，聚徒讲学，素行未合人心。右侍郎顾鼎臣，警悟疏通，不局偏长，器足任重。兵部左侍郎
钱如京，安静有操守。右侍郎黄宗时，虽擅文学，因人
成事。刑部左侍郎闻渊，存心正大，处事精详，可寄以
股肱。右侍郎朱廷声笃实不浮，谦约有守；工部左侍
郎黎奭，滑稽浅近，才亦有为。右侍郎林廷㭿才器可
取，通达不执。”而极。论大学士张孚敬、方献夫、右都御
史汪𬭎三人之奸，谓：“孚敬刚恶凶险，媢嫉反侧。近都
给事中魏良弼巳痛言之，不容复赘。献夫外饰谨厚，
内实诈奸，前在吏部，私乡曲，报恩仇，靡所不至。昨岁
伪以病去，陛下遣使征之，礼意恳至。彼方倨傲偃蹇，
入山读书，直俟传旨别用，然后忻然就道。夫以吏部
尚书别用，非入阁而何？此献夫之病所以痊也。今又
使兼掌吏部，必将呼引朋类，播弄威福，不坏国事不
止。若𬭎，则如鬼如蜮，不可方物。所仇惟忠良，所图惟
报复。今日奏降某官，明日奏调某官，非其所憎恶，则
宰相之所憎恶也。臣不意陛下寄𬭎以腹心，而𬭎逞
奸务私，乃至此极。且都察院为纲纪之首，陛下不早
易之以忠厚正直之人，万一御史衔命而出，效其锲
薄，以希称职，为天下生民害，可胜言哉！故臣谓：孚敬，
根本之彗也；𬭎，腹心之彗也；献夫，门庭之彗也。三彗
不去，百官不和，庶政不平，虽欲弭灾，不可得已。”帝得
疏大怒，逮下锦衣狱，究主使名。恩日受搒掠，濒死者
数，语卒不变。

按《永陵编年史》：“嘉靖十一年壬辰春正月，星陨于卫。
八月，彗复出东井，命九卿投劾。都御史汪𬭎劾黜谪
御史叶完等有差。”

按《大政纪》：嘉靖十一年八月，彗复出东井，命九卿官
自投劾。时彗星三见，礼部奏乞修省。帝下谕曰：“彗星
三见，妖必有由，上天垂爱，朕祗承夙夜，罔敢逸宁。尔
文武群工，责同翼赞，可不惩艾，匡予一人。其九卿大
臣，宜各自投劾，听去留，用彰荡涤之义。仍各条陈所
见，共致消弭。”于是御史段汝砺等疏言四事：一曰崇
浑厚，以敦治体。二曰正体统，以修职业。三曰宥狂直，
以昭激劝。四曰惩奸贪，以恤军民。副都御史王应鹏
亦言：“国是未定，民生未遂，以小大臣工奉职无状，义
利不审，名实不副为之也。乞于任职之臣，选中正和
平、识治体者用之，而申其经久之法，修其画一之政。”
帝皆纳之。

按《泽州志》：“嘉靖十一年十月，星陨如雨。”

嘉靖十二年，星变。

按《明外史张璁传》：“十一年八月，彗星见东井。孚敬因
求罢，乃驰传归。十二年正月，帝复思之，遣鸿胪少卿
陈璋赍敕召。四月还朝。六月，彗复见毕昴间，乞避位，
不许。”　按《郭宗皋传》：“嘉靖十二年十月，星陨如雨。寻
哀冲太子薨，大同兵乱。宗皋劝帝惇崇宽厚，察纳忠
言，勿专以严明为治。帝大怒，下诏狱，廷杖四十，释之。”
按《大政纪》，“嘉靖十二年六月，彗星出昴、毕，十月辛巳，
星陨如雨。”

按《永陵编年史》：“嘉靖十二年，御史郭宗皋因星变言
广包涵之量，隆虚受之怀，崇宽平之政，以防未然之
患。上怒其疑君欺罔，逮治之。”

按《山西通志》：“嘉靖十二年五月，祁县陨石，空中有声
如雷，落一石如拳。”

按《潞安府志》：“嘉靖十二年冬十月十七日夜，星陨如
雨，天色遂赤，是岁云中有变。”

按《江西通志》：“嘉靖十二年秋七月，吉安府西北陨星
如雨。”

嘉靖十三年，星变。

按《山西通志》：“嘉靖十三年秋七月五日，夜星贯月。冬
十月，星陨如雨。时有大同之变。”

按《江南通志》，“嘉靖十三年十月，苏州星陨如雨。”
按《湖广通志》，嘉靖十三年八月，衡州星陨如雨，
嘉靖十四年，星变。

按《云南通志》：“嘉靖十四年八月，有星陨于昆明官渡，
声如雷。”

嘉靖十八年，星变。

按《大政纪》，“嘉靖十八年四月庚申，彗见。”

按《山西通志》：“嘉靖十八年冬十月，蒲县星陨如雨，是
年大祲。”

按《福建通志》：“嘉靖十八年五月十三夜，星陨如雨。
嘉靖十九年，星变。”

按《大政纪》：“嘉靖十九年九月壬子，荧惑入南斗，数日
乃去。冬十月，水土金星聚于角。十二月戊午，太白经
天。”

嘉靖二十年，星变。

按《湖广通志》：“嘉靖二十年九月，有星陨于兴宁民舍，
化为石。”

嘉靖二十一年，星变。

按《大政纪》：嘉靖二十一年八月“丁酉，荧惑掩南斗。帝
以夏言罢，进翟銮少傅谨身殿，乃以严嵩入武英殿，
同銮办事。于是给事中沈良才等，御史童汉臣等劾嵩贪淫猾恶，皇上所洞见而以为辅臣，是小人而乘
君子之器也。其背公营私，变乱国是，必将无所不至
者。”南京给事中王煜等亦劾嵩“险诈奸回，贪婪久著。
若处以具瞻之地，是树天下之贪标也。且其子世蕃，
凶顽狡猾，同恶相扶。关通苞苴，动以千百计。引握国
柄，何所不至！”南京御史陈绍等亦劾“嵩比昵匪人，贪
黩货赂。言官屡形论列，莫逃圣瞩。今以玑衡之重畀
之，必不能回心易虑，公而忘私。”俱不报。

按《浙江通志》：嘉靖二十一年七月，荧惑入南斗。
按《广东通志》，嘉靖二十一年秋七月己亥，火星犯南
斗第二星。占“主东南大饥。”

按《广西通志》：“嘉靖二十一年八月，荧惑掩南斗杓。”〈按荧

“惑犯斗” ，有作七月，有作八月者，并载以备考。

嘉靖二十二年，星变。

按《潞安府志》，“嘉靖二十二年二月三十日，屯留县星
陨。”

按《浙江通志》：“嘉靖二十二年七月，荧惑入南斗。
嘉靖二十三年，星变。”

按《大政纪》：“嘉靖二十三年六月，荧惑犯南斗。”

按《广东通志》：“嘉靖二十三年七月，荧惑犯南斗。
嘉靖二十四年，星变。”

按《广东通志》：“嘉靖二十四年春闰正月戊寅，金星昼
见。”

按《福建通志》：“嘉靖二十四年十月十七日，南平夜有
星自西流，大如斗坠地，声闻百里。”

嘉靖二十五年，星变。

按《浙江通志》：“嘉靖二十五年九月，星陨瑞安海上。
嘉靖三十年，星变。”

按《云南通志》：“嘉靖三十年三月，荧惑入鬼。四月，有大
星坠于南方，光烛民屋。其年征元江布政徐樾死之。
嘉靖三十三年，星变。”

按《云南通志》：“嘉靖三十三年，禄丰有星大如日，陨于
文庙。”

嘉靖三十四年，星变。

按《山西通志》：“嘉靖三十四年冬十月，彗星见，出昴北
行渐至斗。”

按《江西通志》：“嘉靖三十四年春，彗光烛于北斗。
嘉靖三十五年，星变。”

按《广西通志》：“嘉靖三十五年，彗星见于西方。秋七月
十四日夕，星陨于西南，光烛户庭。”

按《云南通志》：“嘉靖三十五年七月，彗星见，长数尺，月
终乃灭。”

嘉靖三十九年，星变。

按《江南通志》：“嘉靖三十九年夏，陨石于华亭五舍镇。
越数月，其石自动，一夕风雨失去。”

嘉靖四十二年，星变。

按《广西通志》：“嘉靖四十二年夏六月十四日丙午夜，
有流星自东南过西北，光芒如昼。”

嘉靖四十四年，星变。

按《四川通志》：“嘉靖四十四年夏四月，有星陨于大足
县之东野，入地三尺，声如雷，色黑，形如狗头，火气逼
人，经宿方散。”

### 穆宗隆庆元年星变

按《大政纪》，“隆庆元年三月戊午夜，木星逆行守亢宿。
六月乙亥夜，月犯毕宿右股北第一星。冬十月癸未
夜，金星入南斗。”

隆庆二年，星变。

按《畿辅通志》，“隆庆二年夏五月，新城星陨二，化为石。”
按《山西通志》，隆庆二年，静乐陨石，楼烦碣石村昼星
落入地，掘出黑石重千斤，奏闻。

隆庆四年，星变。

按《明昭代典则》：“隆庆四年十一月，金星昼见三日。”

### 神宗万历元年星变

按《山西通志》：“万历元年秋，潞安太白经天。”

按《广东通志》：“万历元年夏六月，彗星见。”

万历二年，星变。

按《山西通志》：“万历二年，寿阳陨星县西，星陨如碾，触
石尽碎，其色深黑，明星荧荧。”

万历四年，星变。

按《山东通志》：“万历四年，流星大如斗，亘天西行，光焰
烛地如昼，随有天鼓三声。”

按《广东通志》：“万历四年秋，彗星见。”

万历五年，星变。

按《山东通志》：“万历五年冬，蒙阴彗星见，长数丈，出尾
入室，两月方没。”

按《山西通志》：“万历五年秋，彗星见于西方，其形如帚，
长数丈，经月馀不灭。”

按《潞安府志》：“万历五年冬十月朔，彗星见指东北，长
数丈，经两月始灭。”

按《福建通志》，“万历五年，将乐彗星见西方。八月二十
七日，有星如白气，长数丈，至十一月没按《广西通志》，“万历五年，彗星见西方，其长亘天，尾直
射月宫，光芒烛天，数日不灭，冬又见。”

按《云南通志》：“万历五年，彗星见西南，光芒烛天。后缅
寇入腾、永。”

万历六年，星变。

按《广东通志》：“万历六年秋，彗星见于东，流于西，尾长
五六丈，白气亘天，至十一月终乃灭。”

万历七年，星变。

按《山西通志》：“万历七年，荥河陨石于西头村，形圆色
黑。”

按《浙江通志》：“万历七年，五星聚于婺女。”

按《福建通志》：“万历七年七月，沙县太白昼见。”

按《云南通志》：“万历七年，彗星见。”

万历八年，星变。

按《山西通志》：“万历八年，彗星见于东南，约二丈，月馀
方息。”

按《广东通志》：“万历八年九月，彗星见西方。”

万历九年，星变。

按《广东通志》：“万历九年秋九月启明星不见，至于十
二月。”

按《云南通志》：“万历九年八月，彗见西方，其光烛地，匝
三旬乃没。后有陇山之变。”

万历十年，星变。

按《山西通志》：“万历十年，临县彗星见，岁馀方灭，凶荒
五载。”

按《福建通志》：“万历十年九月，彗星见，长竟天，其色苍，
尾指西北，凡四十九夜乃灭。”

万历十一年，星变。

按《云南通志》：“万历十一年，彗星见。”

万历十二年，星变。

按《福建通志》：“万历十二年九月十一日戌刻，将乐有
星光芒如斗，自东南流入西北。”

按《云南通志》：“万历十二年，彗星见。七月，星霣于宾川，
有声如雷。”

万历十四年，星变。

按《广东通志》：“万历十四年秋八月，星入月中。”

万历十五年，星变。

按《陕西通志》：“万历十五年正月，有大星陨于红山市，
万历十六年，星变。”

按《山西通志》：“万历十六年九月，岢岚天鼓鸣陨星。鸣
三日至四日，陨星其声如雷，化为石，青黑色，长三尺
馀，形如枕。”

万历十八年，星变。

按《云南通志》：“万历十八年，彗见东南，经旬乃没。
万历十九年，星变。”

按《河南通志》：“万历十九年七月二十七日未时，裕州
有星自干入，异，白气如练，经天，移晷不散，天鼓鸣。
万历二十年星变。”

按《福建通志》：“万历二十年三月二十五日，有星陨于
闽县东南者三。”

按《云南通志》：“万历二十年，彗星见。”

万历二十一年，星变。

按《明外史王锡爵传》：“万历二十一年七月，彗星见，有
诏修省，锡爵因请延见大臣。又言彗渐近紫微，宜慎
起居之节，宽左右之刑，寡嗜欲以防疾，散积聚以广
恩。逾月，复言彗已入紫微，非区区用人行政所能消
弭，惟建储一事可以禳之。盖，天王之象曰帝星，太子
之象曰前星。今前星既耀而不早定，故致此灾。诚速
行册立，天变自弭。”帝皆报闻。

按《请储沥疏》万历二十一年八月初五日，臣王锡爵
谨沥血诚密奏。“臣今日有至危至急之事，为外廷所
难言、所讳言，而臣不忍不言者。臣连夜仰观乾象，见
彗星已入紫微垣，不知钦天监官及左右之人曾有
以象占奏闻否？臣以为此非小灾也，非外灾也。皇上
平日以腹心信臣之谓何，以安危托臣之谓何，岂有”
上天谴异惊人至此而尚敢避一身之斧钺，不为皇
上万万年福寿之计乎！臣闻古帝王禳彗之法，或改
张新政、或更用新人，一切以上应星象、除秽布新为
义。若彗入紫微垣王者之宫，则其咎乃在君身；君身
之咎，必非区区用人行政之间所能消弭。此历代星
占载在《文献通考》诸书中者，凿凿可验。皇上试自取
而观之，其震惊恐惧，当不待于臣言矣。兹欲禳除非
常切身之灾，则必当求莫大切身之事，有可以改观
万国、厌胜不祥者。窃惟天以皇上为子，皇上以太子
为子；以一家伦序而言，惟此可以相当。天子之象曰
“帝星”，太子之象曰“前星”，以三垣方位而言，惟此最为
相近。即今民间有压“灾充喜之说，往往借子孙之吉
祥，以禳父母之凶咎，早婚幼冠，不以为嫌。何况皇上
万万年社稷之身，目见天变赫然如此，而顾可以灾
为讳，爱身反出于庶民之下乎？”臣以此为皇上中夜
废寝而思、洁斋而祷，断以为方今禳彗第一义，无过早行册立之典。朝廷之上有此大典章，而后可以辟
除大“秽。宫闱之中有此大喜庆，而后可以镇压大灾。
若稍迟时日举行，廷臣有言之后，则臣代主受名，子
代父受福，呼吸之气岂能动？天地安危之机间不容
发，惟皇上密断而早发之，圣躬幸甚，社稷幸甚！设或
以秋冬措处不及，乞先降一谕，断在明春举行，使欢
声和气先腾于天下，则天意亦未有不可回者。颇闻
禁中方修醮事，祈保万安，请将臣锡爵之姓名，焚于
各神之前。有如臣之此言，不出爱君忧国、至忠至赤
之诚，而苟为妖言游说，附众立名，神如有灵，将臣霹
雳碎尸，永无怨悔。如其不然，亦望皇上照依古灾异
策免三公事例，使臣退伏失职干和之罪，亦可少为
君父分灾，臣亦永无怨悔。”臣今方抱病喘喘，而手书
此揭，密封奏上：“六十老人为此将以何求？不过望皇
上身安于泰山，祚巩如磐石耳。伏惟尧舜圣明，何所
不察。请因臣言，细思后宫欢爱，与身孰亲？世上财宝，
与身孰重？趁此天心仁爱之时，专为尊生永命之计，
速决大疑，免贻后悔。”臣不胜饮血叩心，危惧急切之
至。临疏涕泣，不知所云。寻奉御札谕元辅：“自彗星示
现，朕心甚忧惧惊惕。前者卿与二次辅所奏揭帖，内
言慎起居四事，悉见摅忠，至虑昨卿又上密揭，意欲
以大典为禳解，甚见卿爱君忧国之心。卿之忠赤，朕
岂不知。且夫册立之事，本欲早行，朕怒群小烦聒疑
惑，故屡改移。况今春有旨，候二三年与出讲，一并举
行，朕意已定；今又发旨，是又无定言矣。夫二、三年亦
未为迟。且星变之灾，乃朕之不逮，咎在朕身，非卿失
职。卿受朕心膂委托之重，方今逆倭狂逞，窃视正赖
卿运筹赞理，卿可安心辅治。其册立之事，还候旨行，
谕卿知之。”本日臣王锡爵谨复奏：“顷奉御札谕：‘元辅
自彗星示现，朕心甚忧惧敬惕。前者卿与二次辅所
奏揭帖内言慎起居四事，悉见摅忠至虑。昨卿又上
密揭，意欲以大典为禳解，甚见卿爱君忧国之心。卿
之忠赤，朕岂不知。且夫册立之事，本欲早行，朕怒群
小烦聒疑惑，故屡改移。况今春有旨，候二三年与出
讲，一并举行，朕意已定，今又发旨，是又无定言矣。夫
二三年亦未为迟。且星变之灾，乃朕之不逮，咎在朕
身，非卿失职，卿受朕心膂委托之重。方今逆倭狂逞，
窃视正赖卿运筹赞理，卿可安心辅治。其册立之事，
还候旨行，谕卿知之。钦此’。”臣之愚戅，蒙皇上腹心相
视，答应如响，且以咎归己，以忠归臣。捧诵之馀，令人
仰虚怀而衔知己，不觉涕泗交下，自誓此生，必不敢
“留一毫不尽之怀，以负千载非常之遇。谨匍匐百拜，
再布愚忠，以复。”夫圣意之久定，皇上自知之、臣等亦
共知之。乃呶呶群小，无端烦聒疑惑怒之，是矣。然为
群小而自轻父天母地、九庙社稷之身，不知天心仁
爱，其昭然示警者，为群小乎？为皇上乎？使星占万一
有验，果群小当之乎？皇上当之乎？若“以二三年举行
之旨，难以骤更为疑，则屡年之旨，独非定言欤？弃旧
旨而信今旨，欲以服人心而格天意，难矣。”且皇上之
怒群小，斥之逐之，彼反得借以为名，而天之怒皇上
一不解，而其危机隐忧，有不可胜讳者。臣有此犬马
之诚，所以不得不呕出心肝，誓𢬵身命，而必欲为皇
上禳解斡旋之计，保“福寿于万年也。至于狂妄，忧虽
叵测，然其象原不应紫微垣防御之事，臣自当与在
外诸臣尽力计处。惟臣力之所不能及，而臣之身所
不能代者，则不得不望皇上自修自补耳。万千之爱，
为身无不可捐；万千之嗔，为身无不可遣。有如今日
本怒群小，而将来反资群小之口。天变于上，人哗于
下，臣”为误国之首，虽欲如圣谕安心辅治而不得矣。
惟皇上思之思之，莫误莫误。《圣谕》到臣宅，臣开臣闭，
无有知者，幸翻然更赐裁决，勿复以“成命难改”为嫌。
臣不胜至忠至恳之切，除御札尊藏外，谨再用手书
具复以闻。

万历二十二年，星变。

按《福建通志》：“万历二十二年七月二十六日，星流如
火。”

万历二十三年，星变。

按《广东通志》，“万历二十三年，东方有大星小星群绕。”
按《四川总志》，“万历二十三年六月望日，有星陨于昭
化县之三堆，初坠入地，掘三尺许，气若蒸，得黑石如
斗大。”

万历二十四年，星变。

按《山西通志》：“万历二十四年夏四月，沁州彗星见。是
月二十日夜，赤星如斗，自西南飞流东北。次日雨雹，
其大如卵，或如杵，积三尺馀，伤人无数，北柳里尤甚。
万历二十八年星变。”

按《云南通志》：“万历二十八年八月，大星陨于腾越城。
万历三十年，星变。”

按《福建通志》：“万历三十年八月二十五日夜，长星亘
天，头大红色，尾尖白色。”

万历三十一年星变按《山西通志》，“万历三十一年冬十二月，山阴陨大星，
有星陨于城东。”

按《福建通志》：“万历三十一年十一月二十八日申时，
有大星如球，自南坠，有声。”

万历三十三年，星变。

按《四川通志》：“万历三十三年秋七月二十八日戌时，
南方有星如灯笼坠下向西而没。”

万历三十五年，星变。

按《山西通志》。“万历三十五年春。潞安武乡流星如斗。
自东北抵西南。名曰枉矢。”秋八月。彗星见于西南
按《潞安府志》。万历三十五年二月二十一日初昏时。
有流星坠西方。

按《云南通志》：“万历三十五年夏，彗星见。十一月，彗星
见西方，尾东指，其色赤。”

万历三十六年，星变。

按《山西通志》：“万历三十六年春二月，流星如斗。是月
初十日夜，有一星大如斗，自东南而西北。”

万历三十七年，星变。

按《浙江通志》：“万历三十七年，星陨于海宁。”

万历四十三年，星变。

按《山西通志》：“万历四十三年秋八月，彗星自五更见，
其形如帚。”

万历四十五年，星变。

按《湖广通志》：“万历四十五年十一月，太白经天。
万历四十六年，星变。”

按《山东通志》：“万历四十六年八月，彗见东南，光芒甚
长。”

按《山西通志》：“万历四十六年冬，白气经天，彗星见，出
于东南，直冲紫微垣。”

按《河南通志》：“万历四十六年四月，星陨有声，形如白
石。”

“按《江西通志》”，“万历四十六年夏，九江星陨有声
按《广东通志》”，“万历四十六年秋九月癸丑，彗星见，出
辰分角亢度，其尾冲指奎娄璧度。先数夜，有白气自
东亘西，如刀形，与彗星并见，锋芒如帚，两月乃灭。
按《广西通志》”，万历四十六年八月至十月，每夜东方
见一巨星，长丈馀，空中悬有白气，形如刀枪长矛，又
如白布，自北而南竟天。

按《四川总志》：“万历四十六年八月初九日寅时，有星
陨于东南，光如火炬，斜飞缓行入浊，有尾迹，白如匹
练，声响逾数刻方止。”

万历四十七年，星变。

按《四川总志》：“万历四十七年，川东有长星见于东，经
月。”

### 熹宗天启元年星变

按《浙江通志》：“天启元年夏，荧惑入南斗。”

天启三年，星变。

按《广东通志》：“天启三年夏六月，荧惑入南斗。是月十
六日，初昏守斗中十馀日，乃从西转东去。”

按《云南通志》：“天启三年，有流星大如斗，色如火，自省
城东南陨于西北，声如雷。”

天启四年，星变。

按《江西通志》：“天启四年六月，景星入太阴。七月，荧惑
入斗口。八月，太白入月蚀。十二月，太白亘东方。
天启五年星变。”

按《山西通志》：“天启五年夏六月，交津星昼见。”

按《湖广通志》：“天启五年夏六月，荧惑入南斗。”

按《广东通志》：“天启五年夏六月，有大星东流入于南。
是月八日夜，有大星如球，光长数丈，自东流入于南，
响震一声，散作十馀道，照曜如日光，枥马鸡犬皆惊，
须臾乃灭。”

天启六年，星变。

按《潞安府志》：“天启六年夏，日中见斗。”

按《福建通志》：“天启六年八月二十日，将乐有流星如
虹，光芒亘天。”

天启七年，星变。

按《山西通志》：“天启七年春三月，五台流星。初昏有巨
星自北来，逾五台，横飞有声，忽作霹雳而散。”

### 愍帝崇祯三年星变

按《湖广通志》：“崇祯三年六月，太白经天。”

崇祯七年星变。

按《山西通志》：“崇祯七年夏，星出参、伐。昏，有流星出参、
伐，有声，星尾红光如缕，直垂至地，良久方灭。”

崇祯十年星变。

按《福建通志》：“崇祯十年十一月十九日夜，西南有物
如流星下坠，大如瓜，至半空而灭，其光熠燿。”

崇祯十一年星变。

按《春明梦馀录》：“崇祯十一年六月论提督东司房吴
孟明今年火星逆度两次，猛烈惨酷，深可惊悼。夫刑
罚所以诛不仁，缉访惟欲得真事，苟或误加善良，饰

止许拘人，或尔亲审叮咛，刑官虚公查质，真者据实
参处，诬者即时开释，仍将首报之人反坐示戒，不许
径自拿人私行拷打。”彼卑官小卒以衙门为活计，唯
知嗜利，鲜有良心，是以有钱者卖放，无钱者方来呈
禀。所以真者已不胜至狼狈，若诬者即使放去，亦人
伤财尽矣。甚至张冠李戴，增少为多，或久禁暗处，或
苦打屈服，砌成可恶情状，令人一见辄怒，此时全凭
尔心腹大臣，以清严作标，虚公为准，固不可避怨纵
奸，决不可疏忽偏听。若事偶误，纵成本上，仍应检举
改正。若别衙门偶有平反，亦虚心听之。《旧例》：事多平
反，原问衙门无罪，不必坚持初入之言，偏执己见，到
底护短，遂非轻视人命，非惟有辜任使，抑且自损阴
功。然亦不许因此推诿，滋旷溺职。戒之戒之！特谕
崇祯十二年星变

按《陕西通志》：“崇祯十二年夏，有星陨于凤翔袁画师
家，不及地，旋转如冶金，良久渐高飞去，光照数十里。
崇祯十三年，星变。”

按《山西通志》：“崇祯十三年夏四月，星陨有声自西北
流，东北星陨如雨。”

崇祯十四年星变。

按《河南通志》：崇祯十四年，天狗星坠宋野。占曰：“天狗
所落，杀人遍地，天狗下食其血。”至次年三月，流寇破
宋，屠城。

崇祯十五年星变。

按《广东通志》：“崇祯十五年四月，荧惑犯岁星，五月，犯
镇星。”

崇祯十七年星变。

按《畿辅通志》，崇祯十七年三月，唐县星陨大如轮。
按《陕西通志》，崇祯甲申年六月亭午，陨大星。

按：《广东通志》：“崇祯十七年秋，太白经天。